Aalborg Stiftstidende, 1829-08-03
Aalborg, den 3die August. Ligesom afvigte Aars første November var hele Danerigets Festdag, saaledes udtalte sig ogsaa paa dette Aars 1ste August i vor Bye den Kappelyst efter at vise sin Deeltagelse i Kongehusets Glæde, der hos Folket, som hos Anthoriteterne er et ligge talende Beviis paa den Kjærlighed til vor ophøiede Konge og vor elskelige Kongeslægt, som Aarenes Række kun kan tjene til at befæste; thi forøges kan den ikke. Staaer Frederik den 6te ogsaa i Familiefaderens Dyder som et ophøiet Mønster for os, da er det naturligt, at enhver Begivenhed i hans kongelige Slægt, som lover ham Fader Glæder, maa finde Gjenklang i Undersaatters Hjerter, som med barnlig Hengivenhed ønske ham ethvert Gode, der kan lette ham Kronens og Scepterets Byrder. Naar i mange andre Lande Jlluminationer og de mangehaande andre offentlige Tegn paa, at et Folk vil vise sin Deeltagelse i en eller anden offentlig Begivenhed, desværre alt for ofte ikkun ere Convenientsens Paabud og kolde Efterligninger af hvad andetsteds er Skik og Brug, da finder den tænkende danske Mand ogsaa i denne Sammenligning Anledning til at prise sig lykkelig: thi her ere slige Glædesyttringer ikke Udbrud af Hyklerie eller Smiger, men udtrykke en Stemning hos Folket, som er ligesaa almindelig som den er grundet, og Kjærlighed til Fødelandet er hos os eenstydigt med Kjærlighed til dets Konge. Festdagens Morgen forkyndte 27 Kanonskud, at den Dag var brudt frem, som med et uopløseligt Baand, skulde knytte Frederiks elskede Datter til en Prinds af Kongehuset, som i denne Forbindelse modtager et ligesaa talende Beviis paa sin kongelige Frændes faderlige Tillid, som han ved den erhverver sig et nyt Krav paa Nationens Kjærlighed. Om Formiddagen paraderede det her garnisonerende 3die jydske Jnfanterie Regiment under Commando af Hr. Major v. Hegermann i Forening med Byens Borgerskab paa Torvet, hvor Hans Høivelbaarenhed Kammerherre, Stiftamtmand Ridder von Castenschjold omgivet af Regimentets Chef og de tjenstgjørende Herrer Officerer i Spidsen for de civile Authoritæter, under præsenteret Gevær, udbragte det Ønske for det høie Ægtepar, som paa denne Dager opsendt til Alfaderens Throne, saavidt Dannemarks Grændser strække sig. Af alle Tilstædeværende ledsagedes dette Ønske af et ofte gientaget Hurraraab, medens 27 Kanonskud ogsaa forkyndte Omegnen, at det gamle Aalborg ikke heller lod denne Leilighed gaae forbi til at lægge sin Hengivenhed for Kongehuset for Dagen. Om Eftermiddagen musicerede Regimentets Musikcorps uden for Hovedvagten og om Aftenen indtil langt ud paa Natten forkyndte en almindelig Jllumination Jndvaanernes glade Stemning. Denne var vakt til høitidelig Andagt ved at høre Kirkernes Klokker forkynde den Stund, da Frederiks Datter paa Frederiks Slot i dets skjønne simple men smagfulde Tempel, med Demant kronen og Myrtekrandsen paa sit Hoved, knælede ved Ferdinands Side og med det fromme Sind, som er gaaet i Arv fra Danmarks Maria til hendes hulde Døttre, opsendte Bønner for sine Fremtidsdages Held, til den Altseendes Throne. Uden for Byen ved den saakaldte Skovbakke, var af Regimentets Chef foranstaltet et Fyrværkerie, der ligesom var et Sidestykke til de Glædesblus, man saae stige op fra Bakkerne fjernt omkring i Egnen.